ร้านนี้อยู่ใกล้ๆท่าน้ำท่าพระจันทร์ ตรงข้ามประตูธรรมศาสตร์พอดีเลย ร้านนี้เป็นร้านเก่าแก่ ขายมานานแล้ว 

ลืมบอก ร้านนี้เค้าขายข้าวหน้าเป็ดย่าง ข้าวหมูกรอบ หมูแดง มีบะหมี่ด้วยนะ ร้านนี้เป็นร้านออกเก่าๆหน่อย แต่สะอาด มีที่นั่งไม่เยอะเท่าไหร่ ร้านนี้เรากินมาตั้งแต่สมัยมัธยมแล้ว ติดใจรสชาติมาก 

วันนี้มีโอกาสก็เลยไม่พลาดมารำลึกถึงรสชาติอร่อยๆที่เคยกิน วันนี้สั่งข้าวหน้าเป็ดแล้วก็ข้าวหมูกรอบ มาดูข้าวหน้าเป็ดก่อน เนื้อเป็ดนุ่ม หนังกรอบ หอม หั่นมาชิ้นหนาใหญ่ เคี้ยวเต็มคำดี ให้เป็ดมาเยอะ ไม่หวงเลย น้ำราดรสชาติกลมกล่อม ไม่เค็มไป ไม่หวานไป ราดมาแบบชุ่มๆกินกับข้าวเม็ดสวยๆนะ โอ๊ยย อร่อยมาก 

จานเดียวไม่เคยพอจริงๆ เราก็เลยสั่งข้าวหมูกรอบเพิ่มอีกจาน แล้วก็ไม่ทำให้ผิดหวัง ข้าวหมูกรอบหนังกรอบพอดี ไม่แข็ง เนื้อนุ่ม มีมันนิดๆ ไม่เยอะจนเลี่ยน น้ำราดก็เป็นแบบเดียวกับข้าวหน้าเป็ด อร่อยมาก 

ความจริงอยากกินเกี๊ยวน้ำด้วย แต่ไม่ไหวแล้วอิ่มเกิน 

ร้านนี้น่าจะเปิดทุดวันนะ ไม่แน่ใจว่าเปิดกี่โมง แต่ประมาณสักบ่างสองบ่ายสาม ของก็หมดแล้ว เ

รื่องความอร่อยอันนี้การันตี เป็นอีกร้านที่ชอบมาก ถ้ามีโอกาสไปแถวนั้นก็จะแวะกินประจำ 

ราคาก็ทั่วไป40-45บาท ไม่ได้แพงอะไร เราว่าอร่อยกว่าบางเจ้าในห้างอีก(อันนี้ความเห็นส่วนตัวนะ) ถ้าอยากรู้ว่าอร่อยจริงอย่างที่บอกรึเปล่าต้องลองไปพิสูจน์ค่ะ